Συζήτηση:Μάρκος Σαριμανώλης/Πρόταση διαγραφής

message: Διαγραφή Το λήμμα δεν τεκμηριώνει εγκυκλοπαιδικότητα του προσώπου. Είναι γεμάτο από ατεκμηρίωτες περιαυτολογίες ("Έργα του κοσμούν δημόσιες βιβλιοθήκες και ιδιωτικές συλλογές ανά τον κόσμο. Στα 20 χρόνια προσφοράς στα γράμματα και γενικότερα στον Ελληνικό Πολιτισμό και τις Τέχνες, έχει χαράξει τον δικό του μοναχικό και συνάμα αξιόλογο δρόμο, με απόλυτο σεβασμό στην Παράδοση, στις Αξίες και στην Ιστορία αυτού του τόπου"). Τονίζεται ότι τα βιβλία του δεν βρίσκονται πουθενά στο εμπόρια (και "όποιος επιθυμεί, μπορεί να τα δανειστεί από την Εθνική Βιβλιοθήκη ή από άλλες συνεργαζόμενες με τον συγγραφέα βιβλιοθήκες" !!!), αλλά παραλείπεται να αναφερθεί ότι είναι αυτοεκδόσες. Επίσης, χωρίς σημασία αναφορές σε κοινωνική του προσφορά [που] είναι πλούσια και αξιόλογη και αφιλοκερδώς συνεργασίες με πολλές βιβλιοθήκες, με διάφορες Μ.Κ.Ο. ανθρωπιστικού χαρακτήρα, καθώς επίσης με Πολιτιστικούς και Αθλητικούς Συλλόγους. ——Nur noch ein Gott kann uns retten! aka Chalk19 (συζήτηση) 09:50, 27 Δεκεμβρίου 2016 (UTC)
Συγγνώμη μα δεν γνώριζα τους όρους. Ο κύριος Σαριμανώλης είναι ένας από τους πλέον αξιόλογους νέους Έλληνες λογοτέχνες. Έχει γράψει τόσα βιβλία, τραγούδια του έχουν πει ο κύριος Τσέρτος, ο μεγάλος Χαράλαμπος Γαργανουράκης, επίσης σε λίγο καιρό θα ανέβει σε μεγάλη θεατρική σκηνή ένα από τα θεατρικά του έργα. Δώστε μου λίγο χρόνο παρακαλώ και θα το διορθώσω. Πιστεύω ότι πρέπει να αναφέρονται νέοι τόσο ταλαντούχοι σαν τον κύριο Σαριμανώλη στην Wikipedia. Να μάθει ο κόσμος για το έργο τους... Ευχαριστώ. Με εκτίμηση... — ανυπόγραφο σχόλιο  12:30, 27 Δεκεμβρίου 2016‎ (UTC).
replies: text: MARIA1972 η σημαντικότητα - εγκυκλοπαιδικότητα ενός προσώπου πρέπει να τεκμηριώνεται με κατάλληλες πηγές. Ανοίξτε και διαβάστε το σύνδεσμο Εγκυκλοπαιδικότητα που υπάρχει και στη σελίδα συζήτησής σας, όπως και τις οδηγίες για την Εγκυκλοπαιδικότητα των ανθρώπων. Η Βικιπαίδεια δεν είναι βήμα για "να μάθει ο κόσμος για το έργο" ενός συγγραφέα, ακόμα κι αν "είναι ένας από τους πλέον αξιόλογους νέους Έλληνες λογοτέχνες". Αν βρεθεί η κατάλληλη τεκμηρίωση για τη σπουδαιότητά του από τρίτες,  ανεξάρτητες και επαληθεύσιμες πηγές, τότε μπορεί να παραμείνει το λήμμα του.  ——Chalk19 (συζήτηση) 12:59, 27 Δεκεμβρίου 2016 (UTC)
 Διαγραφή Κανένα κριτήριο για συγγραφείς ή άτομα. Wolfymoza (συζήτηση) 17:48, 29 Δεκεμβρίου 2016 (UTC)
Κυρία MARIA1972 συγχαρητήρια για την δημιουργία του λήμματος "Μάρκος Σαριμανώλης" !!!!!!!!!!!!!!!!!!!!!!!!!!!!!!!!!!!! 
https://el.wikipedia.org/wiki/%CE%9C%CE%AC%CF%81%CE%BA%CE%BF%CF%82_%CE%A3%CE%B1%CF%81%CE%B9%CE%BC%CE%B1%CE%BD%CF%8E%CE%BB%CE%B7%CF%82. 
Απορώ γιατί ορισμένοι εμμένουν στην διαγραφή του πλέον αξιόλογου εν ζωή Έλληνα συγγραφέα και φιλόσοφου από την Wikipedia. Διάβασα όλα τα κριτήρια "εγκυκλοπαιδικότητας" και ο συγκεκριμένος συγγραφέας όχι απλώς τα καλύπτει αλλά τα υπερκαλύπτει. Για όσους δεν γνωρίζουν είχε δημιουργήσει τον εκδοτικό οίκο ΞΕΡΟΛΙΘΙΑ, είναι περασμένος στην βάση δεδομένων του Υπουργείου Πολιτισμού και στην ΒΙΒΛΙΟΝΕΤ. Την διακίνηση των βιβλίων του έκανε επίσημα το πρακτορείο βιβλίων της κυρίας Ελένης Τζεβελέκου. Να σας θυμίσω πως ακόμα και ο τεράστιος Νίκος Καζαντζάκης δεν είχε εκδότη για τα έργα του. Έψαξα στο διαδίκτυο και βρήκα πολλές πληροφορίες από πολλές έγκυρες και ανεξάρτητες πηγές για το έργο του κ. Σαριμανώλη. Ειλικρινά λυπάμαι για τον πόλεμο που δέχεται. Είναι μέλος του Δ.Σ. του αρχαιότερου Ελληνικού Λογοτεχνικού Σωματείου, της Ένωσης Ελλήνων Λογοτεχνών. Καλέστε στην Ε.Ε.Λ. να μάθετε ποιος είναι και ποια είναι η τεράστια προσφορά του στα Γράμματα και γενικότερα στον Ελληνικό Πολιτισμό. Είναι πολλοί αυτοί που θα ήθελαν να έχουν έστω το μισό από το έργο του κυρίου Σαριμανώλη. Και κάτι ακόμα, με μια πρόχειρη αναζήτηση βρήκα δεκάδες λήμματα νέων σε ηλικία "συγγραφέων" που έγραψαν ένα ή δύο βιβλία. Αυτοί καλύπτουν την "εγκυκλοπαιδικοτητα" επειδή έχουν χρήματα και πληρώνουν εκδοτικούς οίκους για να εκδώσουν τα βιβλία τους;;;;; Κανένας τους δεν έχει προταθεί για διαγραφή. Απορώ πραγματικά και με λύπη δηλώνω πως αν στο τέλος διαγραφεί το λήμμα του κυρίου Σαριμανώλη από εδώ, για εμένα η Wikipedia θα πάψει να αποτελεί μια καθαρή, ανεξάρτητη, ελεύθερη από σκοπιμότητες και βάσιμη ως προς την αλήθεια εγκυκλοπαίδεια. Πράγμα το οποίο θα φροντίσω να το γνωστοποιήσω σε όλους τους ανθρώπους που γνωρίζω!!! --DELPHIS (συζήτηση) 08:30, 7 Ιανουαρίου 2017 (UTC)DELPHIS
 Σχόλιο Θα προσπερνούσα την ανάλυσή σας, αλλά επειδή αφορά όλους όσους ασχολούνται με τη βελτίωση και την ποιότητα των λημμάτων, θέλω να πω τη γνώμη μου, και επιπλέον γιατί αξίζει μια απάντηση, και επίσης είναι άδικο σχόλια σαν αυτά να μην έχουν απάντηση και να αφήνουν εντυπώσεις στον αέρα. Δεν θα χρειαζόταν καταρχήν να πω τίποτα άλλο από τα εξής τρία: 1. το "λήμμα" παραβιάζει κατάφορα  αυτό 2. παραβιάζει κατάφορα και αυτό, «Αμφιλεγόμενο υλικό για ζωντανά πρόσωπα (ή που πέθαναν πρόσφατα ), το οποίο είναι ατεκμηρίωτο…θα πρέπει να απομακρύνεται αμέσως και χωρίς να καθυστερούμε για συζήτηση» και 3 είναι βέβαια 100% ατεκμηρίωτο γιατί είναι 100% copy-paste αυτού, το οποίο δημιουργήθηκε 27 Οκτωβρίου, ενώ το λήμμα το Δεκέμβριο.
Αυτά όχι απλά αρκούν, αλλά υπέρ-αρκούν για τη διαγραφή. Αλλά μίλησα για απάντηση, και εσείς ισχυρίζεστε ότι διαβάσατε τα κριτήρια για συγγραφείς, και όχι μόνο τα καλύπτει, αλλά τα υπερκαλύπτει (!!!). Λοιπόν (έχετε ανοιχτά τα κριτήρια για τους συγγραφείς:
* πλέον αξιόλογου εν ζωή Έλληνα συγγραφέα και φιλόσοφου: παραθέστε παρακαλώ έστω 2-3 ανεξάρτητες και αξιόπιστες πηγές που να αναφέρουν το παραπάνω (και παράξενο που είναι τέτοιος και ένα από τα μεγαλύτερα βιβλιοπωλεία  δεν τον πουλάει καν...) 
* δημιουργήσει τον εκδοτικό οίκο ΞΕΡΟΛΙΘΙΑ: δεν περιλαμβάνεται στα κριτήρια, δεν είναι κριτήριο αν κάποιος είναι εγκυκλοπαιδικός συγγραφέας
* είναι περασμένος στην βάση δεδομένων του Υπουργείου Πολιτισμού και στην ΒΙΒΛΙΟΝΕΤ: δεν περιλαμβάνεται στα κριτήρια, δεν είναι κριτήριο αν κάποιος είναι εγκυκλοπαιδικός συγγραφέας
* Την διακίνηση των βιβλίων του έκανε επίσημα το πρακτορείο βιβλίων της κυρίας Ελένης Τζεβελέκου: δεν περιλαμβάνεται στα κριτήρια, δεν είναι κριτήριο αν κάποιος είναι εγκυκλοπαιδικός συγγραφέας
* ακόμα και ο τεράστιος Νίκος Καζαντζάκης δεν είχε εκδότη για τα έργα του: έστω να το δεχτούμε αυτό, ο Καζαντζάκης όμως καλύπτει όλα τα υπόλοιπα κριτήρια 2, 3, 4, 5, και 6. 
* Είναι μέλος του Δ.Σ. του αρχαιότερου Ελληνικού Λογοτεχνικού Σωματείου, της Ένωσης Ελλήνων Λογοτεχνών: δεν περιλαμβάνεται στα κριτήρια, δεν είναι κριτήριο αν κάποιος είναι εγκυκλοπαιδικός συγγραφέας
* Καλέστε στην Ε.Ε.Λ. να μάθετε ποιος είναι και ποια είναι η τεράστια προσφορά του στα Γράμματα και γενικότερα στον Ελληνικό Πολιτισμό: όχι βέβαια, η επαληθευσιμότητα στη βικιπαίδεια δεν γίνεται με τηλέφωνα. Παραθέστε παρακαλώ έστω 2-3 ανεξάρτητες και αξιόπιστες πηγές για τον παραπάνω ισχυρισμό (τεράστια προσφορά του στα Γράμματα και γενικότερα στον Ελληνικό Πολιτισμό)
Οπότε, δεν ξέρω τι διαβάσατε εσείς, αλλά δεν καλύπτει ούτε ένα από τα 6 κριτήρια (το 7 είναι για αρχαίους), και η πλάκα είναι ότι έστω ένα θα αρκούσε (μπορείτε να υποδέιξετε αυτό έστω το ένα που πληροί;). Όσον αφορά τέλος στα άλλα, «δεκάδες λήμματα νέων…για να εκδώσουν τα βιβλία τους;;;;;», ακόμα και να ναι έτσι, πρέπει να πληρώσουν και να εκδώσουν 10 βιβλία για είναι εγκυκλοπαιδικοί, με 1-2 δεν είναι. Κανένας τους δεν έχει προταθεί για διαγραφή: ε ωραία, αν η μόνη σας ενασχόληση στη βικιπαίδεια δεν είναι η υποστήριξη του Σαριμανώλη, προτείνετε τα εσείς για διαγραφή. Αν είναι έτσι όπως τα λέτε (1-2 βιβλία ανεξάρτητών οίκων χωρίς να πληρούν άλλα κριτήρια) θα διαγραφούν σίγουρα. Τις «απειλές» τέλος τύπου θα απαξιώσω τη βικιπαίδεια και θα το πω και στους φίλους μου, και υπάρχουν σκοπιμότητες και μεροληψία, τα αντιπαρέρχομαι γιατί δεν θα απαντήσω όμορφα….Wolfymoza (συζήτηση) 07:32, 13 Ιανουαρίου 2017 (UTC)
replies: text: :Wolfymoza, ακόμα και το επιχείρημα πως ο Καζαντζάκης "δεν είχε εκδότη για τα έργα του" είναι βέβαια ολότελα ανακριβές. Το ότι η χήρα του Ελένη εξέδιδε μεταθανάτια η ίδια, ώστε να καρπώνεται όλο το κέρδος από τις πωλήσεις, τα έργα του Καζαντζάκη, δε σημαίνει ότι πριν δεν είχε εκδότες. Παραθέτω μερικούς: Ελευθερουδάκης, Δημητράκος, Στοχαστής (προπολεμικός), Πυρσός, Δίφρος, κ.άλ. ——Chalk19 (συζήτηση) 09:40, 13 Ιανουαρίου 2017 (UTC)
replies: text: ::Μάλιστα φίλτατε ακριβέστατο..Γι' αυτό και είπα "έστω κι ας το δεχτούμε αυτό" :) Wolfymoza (συζήτηση) 09:44, 13 Ιανουαρίου 2017 (UTC)
replies: text: :::Είναι αυτονόητο αγαπητέ πως η αναίρεση του ισχυρισμού δεν απευθυνόταν σε εσάς. ——Chalk19 (συζήτηση) 09:53, 13 Ιανουαρίου 2017 (UTC)
|}
thread_title:  [[Μάρκος Σαριμανώλης]]